Lescha davart las prestaziuns supplementaras chantunalas tar l'assicuranza da vegls, survivents ed invalids (lescha chantunala davart las prestaziuns supplementaras)    544.300   Lescha davart las prestaziuns supplementaras chantunalas  tar l'assicuranza da vegls, survivents ed invalids (lescha  chantunala davart las prestaziuns supplementaras)  dals 18-04-2007 (versiun dals 01-01-2012)  Il cussegl grond dal chantun Grischun ),  sa basond sin l'art. 31 al. 1 da la constituziun chantunala1), suenter avair gì invista da la missiva da la regenza dals 9 da schaner 20072),  concluda:  1. Prestaziuns supplementaras  Art.  1 Princip 1 Las  prestaziuns  supplementaras  servan  a  cuvrir  il  basegn  d'existenza  da  las  persunas che han il dretg da survegnir prestaziuns supplementaras. 2 Il  chantun Grischun conceda prestaziuns supplementaras  en il  rom da la lescha  federala davart las prestaziuns supplementaras tar l'assicuranza da vegls, survivents   ed invaliditad (LPS)3).  Art.  2 Dretg da survegnir prestaziuns 1 Il circul da las persunas che han il dretg da survegnir prestaziuns supplementaras e  las premissas per il dretg da survegnir prestaziuns supplementaras sa drizzan tenor la  LPS.  1) DG 110.100 2) pagina 1937 3) CS 831.30  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/831.30/rm   544.300    Art.  3 Dretg subsidiar 1 Uschenavant  che  questa  lescha  na  dispona  betg  autramain,  vegnan  applitgadas  confurm  al  senn  las  prescripziuns  da  la  LPS1),  da  l'ordinaziun  ch'è  vegnida  relaschada sin basa da tala (OPS)2) e da la lescha federala davart l'assicuranza per  vegls e survivents (LAVS)3).  Art.  4 * Custs en chasas da dimora 1 En cas d'ina dimora en ina chasa da dimora vegnan messas a quint maximalmain  las participaziuns maximalas als custs tras las abitantas ed ils abitants da chasas da  persunas attempadas e da tgira e da gruppas da tgira che vegnan menziunadas sin la   glista  da  las  chasas  da  tgira  (chasas  da  persunas  attempadas  e  da  tgira),  numnadamain  las  participaziuns  maximalas  als  custs  che  vegnan  fixadas  da  la  regenza per questa glista, respectivamain las tariffas per las instituziuns per persunas   cun impediments ch'èn fixadas en la lescha davart la promoziun da persunas cun   impediments ).  Art.  5 Expensas persunalas 1 Per expensas persunalas da persunas che vivan permanentamain u per in temp pli  lung  en  ina  chasa  da  dimora  u  en  in  ospital  vegn  concedida  ina  quota  da  27   pertschient da l'import per ils bains generals ch'èn necessaris per viver per persunas  che vivan sulettas.  Art.  6 Consum da la facultad 1 Per persunas che retschaivan ina renta da vegliadetgna e che vivan en chasas da   dimora u en ospitals sto vegnir calculà il consum da la facultad per l'emprim onn da  la retratga cun in tschintgavel.  Art.  7 Indemnisaziun da custs pervia da malsogna e pervia d'impediments 1 Custs  pervia  da  malsogna  e  pervia  d'impediments  vegnan  indemnisads  a  las  persunas che retschaivan prestaziuns supplementaras annualas en il rom da la LPS4),  sche quests custs èn cumprovads e sch'els èn resultads durant l'onn current. 2 L'indemnisaziun da custs pervia  da malsogna e pervia  d'impediments  cumpiglia  expensas ch'èn resultadas cun furnir prestaziuns en moda economica ed adequata e  che na vegnan betg cuvridas dad assicuranzas u da terzas persunas.  1) RS 831.30 2) RS 831.301 3) RS 831.10 4) RS 831.30  2    http://db.clex.ch/link/Bund/831.30/rm http://db.clex.ch/link/Bund/831.10/rm http://db.clex.ch/link/Bund/831.301/rm http://db.clex.ch/link/Bund/831.30/rm    544.300   Art.  8 Limitaziun da l'indemnisaziun 1 L'indemnisaziun da custs pervia da malsogna e pervia d'impediments è limitada a  maximalmain: a) 25 000 francs l'onn per las suandantas persunas che vivan a chasa:  1. persunas che vivan sulettas e persunas vaivas, 2. conjugals  ubain  partenarias  registradas  e  partenaris  registrads  da   persunas che vivan en ina chasa da dimora u en in ospital; b) 50 000 francs l'onn per conjugals che vivan a chasa; c) 10 000 francs l'onn per persunas ch'èn orfnas da bab e da mamma e che vivan    a chasa; d) 6 000 francs l'onn per persunas che vivan  en ina chasa da dimora u en in   ospital. 2 Tar persunas che vivan a chasa e che han in dretg da survegnir ina indemnisaziun a   persunas dependentas d'agid da la AI u da l'assicuranza cunter accidents s'augmenta  l'import maximal tenor l'alinea 1 litera a en cas d'ina gronda inabilitad da gidar sasez  a 90 000 francs, uschenavant ch'ils custs per la tgira e per l'assistenza na vegnan betg   cuvrids tras l'indemnisaziun a persunas dependentas d'agid. 3 L'import maximal vegn augmentà tenor l'alinea 2 er per persunas che retschaivan  ina indemnisaziun a persunas dependentas d'agid da la AVS e che han survegnì avant  ina indemnisaziun a persunas dependentas d'agid da la AI. 4 Sche la confederaziun mida l'autezza minimala dals custs pervia da malsogna e  pervia d'impediments, valan questas tariffas midadas sco contribuziuns maximalas   dal chantun als custs pervia da malsogna e pervia d'impediments.  Art.  9 Furnir las prestaziuns en moda economica ed adequata 1 Prestaziuns obligatoricas ch'èn vegnidas furnidas en il rom d'assicuranzas socialas  obligatoricas  valan  sco  economicas  ed  adequatas.  Custs  per  tractaments  che  sa  chattan ordaifer il catalog da prestaziuns d'ina assicuranza sociala obligatorica na  vegnan per regla betg indemnisads. 2 Custs  per  prestaziuns  ch'èn  vegnidas  furnidas  ordaifer  il  champ  d'applicaziun  d'assicuranzas  socialas  vegnan  indemnisads  excepziunalmain,  sche  la  necessitad  medicinala, sche la rentabilitad e sche l'adequatezza vegnan cumprovadas.  Art.  10 Pajament 1 Custs che vegnan mess a quint, ma che n'èn betg anc vegnids pajads, pon vegnir   indemnisads directamain a l'emittenta u a l'emittent dal quint.  2. Organisaziun e procedura  Art.  11 Surveglianza 1 La regenza surveglia l'execuziun da questa lescha.   3     544.300    Art.  12 Post executiv 1 L'institut  d'assicuranza  sociala  dal  chantun Grischun (IASG)  exequescha  questa  lescha. Entaifer il  IASG exequescha la cassa da cumpensaziun da la AVS questa  lescha. 2 Ils  custs  d'administraziun  che  resultan  da  l'execuziun  van  a  quint  da  la   confederaziun e dal chantun.  Art.  13 Collavuraziun da las vischnancas 1 Las vischnancas dattan a la cassa da cumpensaziun da la AVS las infurmaziuns  ch'èn necessarias per exequir questa lescha. 2 Las  incumbensas  che  resultan  en  las  vischnancas  vegnan  ademplidas  da  las  agenturas da la AVS tenor las directivas da la cassa da cumpensaziun da la AVS. 3 Las vischnancas surpiglian ils custs administrativs ch'èn colliads cun quai.  Art.  14 Infurmaziun 1 Las  persunas  che  han  eventualmain  in  dretg  da  survegnir  prestaziuns  vegnan  infurmadas en moda adequata da la cassa da cumpensaziun da la AVS davart  las  prestaziuns supplementaras.  Art.  15 Procedura 1 Dumondas  per  conceder  ina  prestaziun  supplementara  ston  vegnir  inoltradas  a  l'agentura  communala  al  lieu  da  domicil  da  la  petenta  u  dal  petent.  Suenter  l'examinaziun  da  las  relaziuns  persunalas  e  finanzialas  sto  la  dumonda  vegnir  tramessa vinavant a la cassa da cumpensaziun da la AVS che decida en chaussa.  Art.  16 Obligaziun da dar infurmaziuns 1 Las autoritads administrativas e las autoritads da giurisdicziun dal chantun e da las   vischnancas, las patrunas ed ils patruns sco er tut ils posts che assistan la persuna   che dumonda u che retschaiva la prestaziun supplementara èn obligads da dar a la   cassa da cumpensaziun da la AVS gratuitamain las infurmaziuns ed ils documents  ch'i basegna per realisar questa lescha. 2 Tgi che fa valair ina prestaziun supplementara per sasezza respectivamain per sasez  u per in'autra persuna, tgi  che retschaiva ina tala prestaziun u tgi  che ha il dretg  d'inoltrar  ina  dumonda,  sto  dar  a  la  cassa  da  cumpensaziun  da  la  AVS  tut  las  infurmaziuns  confurm  a  la  vardad  e  metter  a  disposiziun  ils  documents  ch'èn  necessaris per examinar las relaziuns decisivas sco er infurmar tala, sch'igl  ha dà  midadas tar las relaziuns persunalas ed economicas.  Art.  17 Obligaziun da discreziun 1 Ils  organs ch'èn incumbensads cun l'execuziun da questa lescha ston mantegnair   discreziun envers terzas persunas.  4       544.300   3. Meds legals  Art.  18 Protesta 1 Cunter  disposiziuns  da  la  cassa  da  cumpensaziun  da  la  AVS pon las  persunas  pertutgadas far protesta entaifer 30 dis dapi la communicaziun da la decisiun, e quai   en  scrit  u  –  sch'ellas  sa  preschentan  persunalmain  –  a  bucca  tar  il  post  che  ha   disponì.  Art.  19 Recurs 1 Cunter decisiuns da protesta da la cassa da cumpensaziun da la AVS po vegnir fatg  recurs entaifer 30 dis dapi la communicaziun da la decisiun da protesta, e quai tar la   dretgira administrativa dal chantun Grischun.  4. Disposiziuns finalas  Art.  20 Disposiziuns executivas 1 La regenza relascha las disposiziuns executivas necessarias1). En quellas vegn fixà  en spezial,  tge  custs pervia  da malsogna e  pervia  d'impediments  che pon vegnir   indemnisads en il rom dal catalog da prestaziuns tenor la LPS2).  Art.  21 Aboliziun dal dretg vertent 1 La lescha davart  las prestaziuns supplementaras chantunalas tar l'assicuranza da  vegls, survivents ed invalids dals 27 da mars 19663) vegn abolida.  Art.  22 Entrada en vigur 1 La regenza fixescha il termin da l'entrada en vigur da questa lescha4).  1) DG 544.320 2) RS 831.30 3) CUL 1966, 147 4) mess en vigur cun CR dals 27 da november 2007 per il 1. da schaner 2008   5   http://db.clex.ch/link/Bund/831.30/rm http://www.gr-lex.gr.ch/data/544.320/rm   544.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-04-2007 01-01-2008 relasch emprima versiun - 26-08-2010 01-01-2012 Art. 4 revisiun totala -  6       544.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-04-2007 01-01-2008 emprima versiun - Art. 4 26-08-2010 01-01-2012 revisiun totala -   7    	1. Prestaziuns supplementaras 	Art. 1 Princip 	Art. 2 Dretg da survegnir prestaziuns 	Art. 3 Dretg subsidiar 	Art. 4 * Custs en chasas da dimora 	Art. 5 Expensas persunalas 	Art. 6 Consum da la facultad 	Art. 7 Indemnisaziun da custs pervia da malsogna e pervia d'impediments 	Art. 8 Limitaziun da l'indemnisaziun 	Art. 9 Furnir las prestaziuns en moda economica ed adequata 	Art. 10 Pajament  	2. Organisaziun e procedura 	Art. 11 Surveglianza 	Art. 12 Post executiv 	Art. 13 Collavuraziun da las vischnancas 	Art. 14 Infurmaziun 	Art. 15 Procedura 	Art. 16 Obligaziun da dar infurmaziuns 	Art. 17 Obligaziun da discreziun  	3. Meds legals 	Art. 18 Protesta 	Art. 19 Recurs  	4. Disposiziuns finalas 	Art. 20 Disposiziuns executivas 	Art. 21 Aboliziun dal dretg vertent 	Art. 22 Entrada en vigur   		2018-06-06T02:18:23+0200 	"7001 Chur" 	"Gesetzessammlung Kanton Graubünden"